6. melléklet

**ELŐZETES HATÁSVIZSGÁLAT**

**a környezet- és természetvédelem helyi szabályairól szóló 33/2012. (XI.12.) önkormányzati rendelet módosításáról szóló önkormányzati rendelethez**

1. **Társadalmi hatások**

Az új rendelkezést minden lehetséges információs csatornán közölni kell a lakossággal. Számítani lehet a kezdeti negatív fogadtatásra, elsősorban a kiskert tulajdonosok részéről.

1. **Gazdasági, költségvetési hatások**

A rendeletmódosítással érintett rendelkezések ebben az évben plusz fedezetet nem igényelnek. Amennyiben a jövő évtől a lakosságnál keletkező zöldhulladék elszállítását a Közgyűlés biztosítani kívánja, úgy annak költségét a költségvetésbe be kell tervezni.

1. **Környezeti hatások**

Az avar és kerti hulladék égetésének tilalmával csökken a légkörbe jutó légszennyező anyagok mennyisége.

1. **Egészségi következmények**

Az egészséges környezethez való alapjog jobban érvényesül, mint az égetés megengedésével és a szintetikus hatóanyagok használatának engedélyezésével.

1. **Adminisztratív terheket befolyásoló hatások**

A rendeletmódosítással az adminisztratív terhek nem változnak.

1. **A jogszabály megalkotásának szükségessége, a jogalkotás elmaradásának várható következményei**

Az avar és kerti hulladék égetésének tiltásával törvényi kötelezettségünknek teszünk eleget, ennek elmaradása a jogharmonizáció hiányát okozná.

1. **A jogszabály alkalmazáshoz szükséges személyi, szervezeti, tárgyi és pénzügyi feltételek**

A rendelet módosításával a szükséges személyi, szervezeti, tárgyi és pénzügyi feltételek az idei évben nem változnak, azok rendelkezésre állnak.

Az előzetes hatásvizsgálat eredményének mérlegelése alapján a rendelet megalkotása a szabályozási cél eléréséhez feltétlenül szükséges.